CELEX: 32019D0119
Language: da
Date: 2019-01-24 00:00:00
Title: Kommissionens gennemførelsesafgørelse (EU) 2019/119 af 24. januar 2019 om ændring af Rådets direktiv 2002/56/EF for så vidt angår datoen i artikel 21, stk. 3, indtil hvilken medlemsstaterne har bemyndigelse til at forlænge gyldigheden af beslutninger om ligestilling af læggekartofler fra tredjelande (meddelt under nummer C(2019) 247)

28.1.2019   
               
               
                  DA
               
               
                  Den Europæiske Unions Tidende
               
               
                  L 24/26
               
            
         KOMMISSIONENS GENNEMFØRELSESAFGØRELSE (EU) 2019/119
         af 24. januar 2019
         om ændring af Rådets direktiv 2002/56/EF for så vidt angår datoen i artikel 21, stk. 3, indtil hvilken medlemsstaterne har bemyndigelse til at forlænge gyldigheden af beslutninger om ligestilling af læggekartofler fra tredjelande
         
            
               (meddelt under nummer C(2019) 247)
            
         
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 2002/56/EF af 13. juni 2002 om handel med læggekartofler (1), særlig artikel 21, stk. 3, andet afsnit, og
         ud fra følgende betragtninger:
         
                     (1)
                  
                  
                     Ifølge direktiv 2002/56/EF kan medlemsstaterne fra visse datoer ikke længere selv træffe beslutning om ligestilling af læggekartofler, som er høstet i tredjelande, med læggekartofler, der er høstet i Unionen og opfylder nævnte direktiv.
                  
               
                     (2)
                  
                  
                     Da Unionen imidlertid ikke havde afsluttet arbejdet med ligestilling af læggekartofler fra alle berørte tredjelande, fik medlemsstaterne med direktiv 2002/56/EF bemyndigelse til at forlænge gyldigheden frem til den 31. marts 2017 af ligestillingsbeslutninger, de allerede havde truffet om læggekartofler fra visse tredjelande, som ikke var omfattet af Unionens ligestilling. Denne dato blev valgt, fordi den markerer udløbet af den periode, hvor læggekartofler bringes i omsætning.
                  
               
                     (3)
                  
                  
                     Da arbejdet endnu ikke er afsluttet, og den nye omsætningsperiode begynder i slutningen af 2018, er det nødvendigt at give medlemsstaterne bemyndigelse til at forlænge de nationale ligestillingsbeslutningers gyldighed. Bemyndigelsen bør være gyldig frem til den 31. marts 2024 for at sikre, at der er tilstrækkelig tid til at fastsætte Unionens ligestilling. Dette er i overensstemmelse med den dato, der er vedtaget i Kommissionens gennemførelsesafgørelse 2011/778/EU (2).
                  
               
                     (4)
                  
                  
                     Direktiv 2002/56/EF bør derfor ændres i overensstemmelse hermed.
                  
               
                     (5)
                  
                  
                     Foranstaltningerne i denne afgørelse er i overensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug —
                  
               VEDTAGET DENNE AFGØRELSE:
         
            Artikel 1
            I artikel 21, stk. 3, første afsnit, i direktiv 2002/56/EF ændres »31. marts 2017« til »31. marts 2024«.
         
         
            Artikel 2
            Denne afgørelse er rettet til medlemsstaterne.
         
         
            Udfærdiget i Bruxelles, den 24. januar 2019.
            
               
                  På Kommissionens vegne
               
               Vytenis ANDRIUKAITIS
               
                  Medlem af Kommissionen
               
            
         
         
            (1)  EFT L 193 af 20.7.2002, s. 60.
         
            (2)  Kommissionens gennemførelsesafgørelse 2011/778/EU om bemyndigelse af visse medlemsstater til midlertidigt at fastsætte undtagelser fra visse bestemmelser i Rådets direktiv 2000/29/EF for så vidt angår læggekartofler med oprindelse i visse provinser i Canada (EUT L 317 af 30.11.2011, s. 37).